CELEX: 32002R1947
Language: ro
Date: 2002-10-31 00:00:00
Title: Regulamentul (CE) nr. 1947/2002 al Comisiei din 31 octombrie 2002 de modificare a Regulamentului (CE) nr. 3223/94 privind normele de aplicare a regimului importurilor de fructe și legume

03/Volumul 45
            
            
               RO
            
            
               Jurnalul Ofícial al Uniunii Europene
            
            
               68
            
         32002R1947
   
               L 299/17
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1947/2002 AL COMISIEI
   
   din 31 octombrie 2002
   de modificare a Regulamentului (CE) nr. 3223/94 privind normele de aplicare a regimului importurilor de fructe și legume
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1), astfel cum a fost modificat ultima dată prin Regulamentul (CE) nr. 545/2002 (2), în special articolul 32 alineatul (5),
   întrucât:
   
               (1)
            
            
               Autoritățile belgiene și italiene au informat Comisia că piețele din Anvers și din Bologna nu mai sunt piețe de import reprezentative pentru fructe și legume. Prin urmare, este necesar să se retragă aceste piețe de pe lista care apare la articolul 3 alineatul (1) din Regulamentul (CE) nr. 3223/94 (3) al Comisiei, astfel cum a fost modificat ultima dată prin Regulamentul (CE) nr. 453/2002 (4).
            
         
               (2)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Articolul 3 alineatul (1) din Regulamentul (CE) nr. 3223/94 se modifică după cum urmează:
   
               1.
            
            
               Prima liniuță se înlocuiește cu următorul text:
               
                           „—
                        
                        
                           Regatul Belgiei și Marele Ducat de Luxemburg: Bruxelles,”.
                        
                     
         
               2.
            
            
               A opta liniuță se înlocuiește cu următorul text:
               
                           „—
                        
                        
                           Republica Italiană: Milano,”.
                        
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 octombrie 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 84, 28.3.2002, p. 1.
   
      (3)  JO L 337, 24.12.1994, p. 66.
   
      (4)  JO L 72, 14.3.2002, p. 9.